Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: tényálláselemek alapján a tulajdonszerzés és annak terjedelme kétséget kizáróan fennáll [893/B/1994. AB határozat, ABH 1996, 496, 500.]. Nem állapította meg az Alkotmánybíróság a kétségtelen jogcím meglétét, az alkotmányos tulajdonvédelmet abban az esetben, amelyben törvény nem határozta meg az átadásra kerülõ vagyontárgyakat, hanem a konkretizálás további közhatalmi cselekvéstõl, hatósági eljárástól függött [36/1998. (IX. 16.) AB határozat, ABH 1998, 263, 277—278.].
Paragraph Index: 781

6. A vizsgált esetben az Mtv. új szervezetek létrehozását, a közszolgálati mûsorszolgáltató szervezetek 2004/65. szám bonyolult átalakítási folyamatát határozza meg. A 141—143. §-okban szó van ugyan jogutódlásról, de a létrejövõ új részvénytársaságok (továbbá más jogalanyok) jogait és kötelezettségeit maga az Mtv. a különbözõ természetû jogviszonyokban más-más módon rendezi. Az állami tulajdonnak a részvénytársaságok tulajdonába adásánál nem állapítható meg, hogy a 141. § (1) bekezdése az átszálló vagyon tárgyait konkrétan meghatározná. Az Mtv. azt írja elõ, hogy elõször a Kormány vagyonleltárt és annak alapján vagyonértékelést készít [a vagyon egy részénél az Mtv. 54. §-a (2) bekezdésének c) pontja szerint vagyonmegosztást kell végrehajtani], majd ezt követõen szereznek tulajdont a Közalapítványok az így kialakított vagyon tárgyaira, és csak ezután kerül sor a részvénytársaságok megalapítására. Az Mtv. nem írja elõ azonban azt, hogy a Közalapítványok a megszerzett vagyon egészét kötelesek a társaságba bevinni. Ezen nem változtat az sem, hogy a

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes